Olsen-bandens sidste bedrifter

Olsen-Bandens sidste bedrifter er en dansk film fra 1974. Denne film er den 6. i rækken af Olsen-banden-film. Ove Sprogøe modtog Bodilprisen for bedste mandlige hovedrolle i 1975 for sin rolle som Egon Olsen.

Handling 

Nu er Egon, Benny og Kjeld sammen med deres familie ankommet sikkert til Spanien efter det sidste eventyr, men har dog ingen penge. Derfor forsøger Egon at bryde ind i et pengeskab tilhørende den velhavende, danske restauratør "Grisse-Hansen", men bliver taget på fersk gerning, straffet og kørt hjem til Danmark.

Efter sin løsladelse bliver Egon til Kjelds og Bennys forbavselse hentet i fængslet af en stor limousine af nogen han ikke kender. Ligesom han forestillede sig har Egon under sin straf haft kontakt med den seriøse forretningsmand J.M.R. Holm Hansen Jr., som har kendskab til Egons ekspertise i åbning af Franz Jäger-pengeskabe og hyrer ham til at åbne et pengeskab, som er efterladt i den kort tid forinden afdøde forretningspartner Hallandsens villa i Schweiz.

Efter ankomsten til Schweiz lykkedes det Egon at åbne pengeskabet, men han efterlades i villaen og overrækkes til politiet. I sidste øjeblik kommer han tilbage til Danmark, hvor han kommer tilbage til Kjeld og Benny. Hans mål er at afpresse Holm-Hansen. Pengeskabet indeholdt intet mindre end de i årtier over hele verden eftertragtede Bedford-diamanter, som Holm-Hansen vil sælge til en arabisk fyrste for 15 millioner amerikanske dollars hhv. 100 millioner danske kroner.

På Knippelsbro lykkedes det Egon at stjæle diamanterne fra fyrstens bil. Da han senere vil bringe dem tilbage til Holm-Hansen og dermed afpresse ham, indeholder tasken i stedet for diamanterne nu værdiløse ting. Yvonne har udskiftet juvelerne og gemt dem godt væk i huset. Til alles overraskelse finder Egon, Kjeld og Benny ud af, at skuffen hvor juvelerne befandt sig, var blevet solgt til marskandiseren.

Samtidig tilkaldes Bøffen af Holm-Hansen for at skaffe Egon af vejen. Benny og Kjeld tager med Egon, som i mellemtiden er gået fra forstanden, til marskandiseren. Imens Kjeld og Benny fremskaffer de ægte Bedford-diamanter, kidnappes Egon af Bøffen og befries først i sidste øjeblik af Kjeld og Benny.

Egon har nu en ny plan: Kjeld og Benny klæder sig ud som politifolk og går sammen med Egon som delinkvent ind til Holm-Hansen. Mens Holm-Hansen "afhøres" af Benny, kan Egon sammen med Kjeld ubemærket åbne pengeskabet og stjæle de tre kufferter med de 100 millioner kroner. Da Olsen-banden forsvinder med disse, tilkalder Holm-Hansen politiet, som dog i Holm-Hansens pengeskab fandt de længe eftersøgte Bedford-diamanter, så det i stedet er Holm-Hansen som bliver straffet. Derefter kan Egon, Benny, Kjeld, Yvonne og Børge tage af sted til Mallorca med 100 millioner kroner.

Om filmen 

Ordet 'bedrift' stammer fra det middelnedertyske ord bedrif (sammenblandet med drift). Drift er en "løbende aktivitet rettet mod at få noget til at fungere og holde det i gang". Hvor bedrift defineres som en heltemodig eller betydningsfuld handling eller præstation. Dette demonstreres i filmen, da kuppet for første gang i film-serien lykkes, og Olsen-Bandens drøm går i opfyldelse.

Som titlen på filmen antyder, ønskede instruktøren at stoppe film-serien her. Men på grund af seriens enorme popularitet og indtjening blev den fortsat med yderligere otte film.

I 1973, som var året før filmen blev udgivet, var Danmark ramt af den internationale oliekrise, der bl.a. førte til drastiske prisstigninger på benzin og olie og forsøg på at reducere forbruget. I Danmark steg benzinprisen til 2,05 kr. pr. liter, og i en periode indførtes "bilfri søndage", som indebar, at alle former for kørsel var forbudt om søndagen. Derudover skulle danskerne spare på varme og lys. I filmen bliver der flere gange gjort opmærksom på benzin og adgangen til benzin, f.eks. da Kjeld gentagne gange spørger Benny, om han har husket at komme benzin på bilen. Benny besvarer spørgsmålet med "Jaja, selvfølgelig har jeg det, hold nu kæft."

Medvirkende 

Ove Sprogøe − Egon Olsen
Morten Grunwald − Benny Frandsen
Poul Bundgaard − Kjeld Jensen
Kirsten Walther − Yvonne Jensen
Jes Holtsø − Børge Jensen
Axel Strøbye − Kriminalassistent Jensen
Ole Ernst − Politiassistent Holm
Bjørn Watt Boolsen − J.M.R. Holm Hansen Jr
Ove Verner Hansen − Bøffen
Lily Weiding − Turist der jagter Benny
Holger Vistisen − Portier
Freddy Koch − Holm Hansens mand i Schweiz
Poul Glargaard − Tolder
Karl Stegger − Vagtmand
Poul Thomsen − Buschauffør
Solveig Sundborg − Fodgænger
Holger Perfort − Træner
Valsø Holm − Betjent
Arve Opsahl − Knut
Sverre Holm − Olav
Carsten Byhring − Øjvind
Bo Christensen − Den tyske forbindelse
Palle Wolfsberg − Grise-Hansen
Knud Hilding − Brovagt
Alf Andersen − Sheiken af Abradan

Trivia 

 Den kvindelige turist, som i starten af filmen jagter Benny, spilles af Morten Grunwalds partner og senere ægtefælle, Lily Weiding. 
Kirsten Walthers mand Palle Wolfsberg spiller på Mallorca-scenerne rollen som restauratøren Grisse-Hansen.
 Ligeledes spilles enkelte scener i Schweiz; villaen, hvori pengeskabet befinder sig, befinder sig dog i virkeligheden i den københavnske forstad Klampenborg. Huset fungerede i årene 1991 til 1999 som hovedsæde for Per Holst Film A/S, som siden 2001 har været en del af Nordisk Film.
 Pengeskabet bevogtes af en imponerende samling Ib Henrik Cavling-romaner i Hallandsens bogreol. Karrierelægen, ligesom filmen fra 1974, skjuler den hemmelige afbryder.
 I 1975 opstod med Olsenbandens siste bedrifter en norsk genindspilning.
 Skuespillerne fra den norske Olsen-bande, Arve Opsahl, Sverre Holm og Carsten Byhring, har en gæsteoptræden som berusede turister.

Referencer

Noter

Eksterne henvisninger 
 
 speciel side af Olsen-bandens sidste bedrifter (1974) 
 Olsen-Banden-lokationer

Sidste bedrifter
Danske film fra 1974
Film instrueret af Erik Balling